डिप्स सूरानुस्सी के बच्चों ने स्वच्छता पर रैली निकाली
सफाई करवाओ बीमारी भगाओ
जालंधर | डिप्सप्री विंग सूरानुस्सी के स्टूडेंट्स ने रैली निकाल लोगों को स्वच्छता के प्रति जागरूक किया। प्रैप के स्टूडेंट्स ने जनता कॉलोनी और आनंद नगर में रैली निकाल लोगों को आस-पड़ोस को साफ रखने के लिए प्रेरित किया। यह रैली प्री विंग की इंचार्ज मुक्ता बहल की अध्यक्षता में निकाली गई। स्टूडेंट्स ने हाथों में विभिन्न स्लोगन जैसे- अपना आसपास साफ रखें, दिन में दो बार ब्रश करें और प्रदूषण से बचे पेड़ लगाएं, सफाई करवाओ बीमारी भगाओ, कूड़ा कूड़ेदान में ही डाले के नारे लगाकर स्वच्छता का संदेश दिया। स्टूडेंट्स ने नाटक का मंचन भी किया। जिस में यह दिखाया कि राष्ट्रपिता महात्मा गांधी जी का सपना था कि विदेशों की भांति हमारा देश भी स्वच्छता में सबसे आगे रहे। उसी सपने की आज हम अनदेखी कर रहे है। हम घर तो साफ रखते है लेकिन आसपास के क्षेत्र की ओर ध्यान नहीं देते। हमारा प्रथम कर्तव्य आस-पड़ोस को साफ रखना है। प्रिंसिपल बेला कपूर ने स्टूडेंट्स को भारत सरकार द्वारा चलाए जा रहे स्वच्छ भारत अभियान के बारे में बताया।
hin_Deva hin_Deva hin_Deva